

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2021 година***

***С к о п ј е***

***ЗАПИСНИК***

***од Осумдесет и петтата седница на Управниот одбор на***

***Фондот за здравствено осигурување на Република Северна Македонија,***

*одржана на 25 февруари 2021 година со почеток во 13.00 часот*

*во просториите на Фондот*

***Присутни членови на Управниот одбор:***

* *Д-р Ридван Асани, претставник од Министерството за здравство - претседател;*

## Дејан Николовски, претставник од Министерството за финансии - заменик на претседателот;

* *Д-р Љубиша Каранфиловски, претставник од Сојузот на синдикатите на*

 *Македонија – член;*

## Д-р Димитар Димитриевски, претставник на пензионерите во Република Северна Македонија – член;

* *Проф. Д-р Назми Ејупи, претставник на стопанствениците во Република Северна Македонија  - член.*
* *Д-р Менде Диневски, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

## Проф. Д-р Ненад Гавриловиќ, претставник на осигурениците  - член.

***Присутни од ФЗОМ:***

* *Стево Крстевски, В.Д. директор на ФЗОРСМ;*
* *Фатон Ахмети, В.Д. директор на ФЗОРСМ;*
* *Арбен Салихи, директор на секторот за сметководство, трезор и јавни набавки (учествуваше во работата по точката 1);*
* *Славица Костовска, раководител на одделението за сметководствени работи (учествуваше во работата по точката 1);*
* *Јасминка Смилевска, директор на правниот сектор (учествуваше во работата по точките 4, 5 и 7);*
* *Христо Трповски, раководител на одделението за регрес и судски постапки, во својство на записничар.*

*Претседателот ја отвори и водеше седницата. На почетокот утврди дека се присутни шест членови на Управниот одбор со што условите за полноважно работење и одлучување се исполнети. Потоа го прочита претходно доставениот*

***П Р Е Д Л О Г - Д Н Е В Е Н Р Е Д***

# *Предлог за донесување на Одлука за утврдување на Завршната сметка на Фондот за здравствено осигурување на Република Северна Македонија за 2020 година;*

# *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;*

# *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;*

# *Предлог за донесување на Правилник за изменување и дополнување на Правилникот за состав и начин на работа на лекарските комисии на Фондот за здравствено осигурување на Република Северна Македонија;*

# *Предлог за донесување на Правилник за критериумите за склучување договори и начинот на плаќање на здравствените услуги на приватни здравствените установи кои вршат болничка здравствена заштита;*

# *Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;*

# *Предлог за донесување на Правилник за дополнување на правилникот за начинот на плаќањето на здравствените услуги во примарната стоматолошка здравствена заштита;*

# *Разно.*

*Предлогот беше едногласно прифатен, со што за работата на осумдесет и петтата седница, Управниот одбор едногласно го усвои следниот*

***Д Н Е В Е Н Р Е Д***

# *Предлог за донесување на Одлука за утврдување на Завршната сметка на Фондот за здравствено осигурување на Република Северна Македонија за 2020 година;*

# *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции;*

# *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година;*

# *Предлог за донесување на Правилник за изменување и дополнување на Правилникот за состав и начин на работа на лекарските комисии на Фондот за здравствено осигурување на Република Северна Македонија;*

# *Предлог за донесување на Правилник за критериумите за склучување договори и начинот на плаќање на здравствените услуги на приватни здравствените установи кои вршат болничка здравствена заштита;*

# *Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија;*

# *Предлог за донесување на Правилник за дополнување на правилникот за начинот на плаќањето на здравствените услуги во примарната стоматолошка здравствена заштита;*

# *Разно.*

*Потоа се пристапи кон разгледување на точките на дневниот ред.*

***ТОЧКА 1 -*** *Предлог за донесување на Одлука за утврдување на Завршната сметка на Фондот за здравствено осигурување на Република Северна Македонија за 2020 година*

*Во рамките на првата точка на дневниот ред, Управниот одбор го разгледа Извештајот за финансиското работење на Фондот по завршната сметка за 2020 година, како и прегледот на остварените приходи и расходи во минатата година. Објаснувања за оваа точка дадоа Арбен Салихи и Славица Костовска. Во излагањето дадоа генерално објаснување а потоа по прашањата на членовите на Управниот одбор, подетално објаснуваа одделни ставки. Во објаснувањата се вклучи и директорот Крстевски.*

*Откако се исцрпи дискусијата, Управниот одбор едногласно донесе*

***Одлука***

***за утврдување на Завршната сметка на Фондот за здравствено осигурување на Република Северна Македонија за 2020 година***

***ТОЧКА 2 -*** *Предлог за донесување на Одлука за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции*

*Објаснување на предлогот од точката 2 на дневниот ред даде директорот Ахмети. Наведе дека со предлогот една мерка се изменува а се додава уште една нова мерка. И двете се однесуваат на лицата кои престојуваат во странство, некои за школување или стручно усовршување а некои упатени на работа во странство. Целта на измената и на дополнувањето е на овие лица да им се олесни регулирањето на престојот во земјата во која се наоѓаат, во актуелните услови на пандемија, кога патувањата се отежнати а понекогаш помеѓу одделни земји и оневозможени.*

*По објаснувањето, Управниот одбор без дискусија, едногласно ја донесе предложената*

***Одлука***

***за изменување и дополнување на Одлуката за утврдување на мерки за заштита на осигурените лица и на другите учесници во постапката при остварување на правата од задолжително здравствено осигурување во време на изречена мерка за спречување на ширењето и сузбивање на заразни болести од надлежните институции***

***ТОЧКА 3 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2021 година*

*Во рамките на точката 3 од дневниот ред, по кусата дискусија Управниот одбор врз основа на предлозите содржани во работниот материјал за седницата, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2021 година***

*со која се извршија измени на договорните надоместоци на петнаесет здравствени установи.*

***ТОЧКА 4 -*** *Предлог за донесување на Правилник за изменување и дополнување на Правилникот за состав и начин на работа на лекарските комисии на Фондот за здравствено осигурување на Република Северна Македонија*

*Објаснување на предлогот даде Јасминка Смилевска. Наведе дека во услови на зголемен број на осигуреници заболени од ковид -19, обемот на работа на лекарските комисии е драстично зголемен. Поради тоа, му се дава можност на директорот на Фондот со решение да го зголеми бројот на членовите на лекарските комисии. Истовремено се овозможува комисиите да работат и кога не се во полн состав. Ова од причина што постојано некои од членовите се или заболени или во изолација па не комисиите не можат да работат.*

*Претседателот Ридван Асани наведе дека според него подобар ефект би се добил доколку наместо зголемување на бројот на членовите на комисиите, се создаде можност за зголемување на бројот на комисии. На тој начин, доколку се наметне потреба, директорот на Фондот ќе може да формира дополнителна комисија.*

*И останатите членови на Управниот одбор се согласија со предлогот на претседателот, по што се побара стручната служба да подготви текст на правилникот соодветен на него.*

*Откако беше подготвен и разгледан новиот предлог текст, Управниот одбор едногласно го усвои, со што беше донесен*

***Правилник***

***за изменување и дополнување на Правилникот за состав и начин на работа на лекарските комисии на Фондот за здравствено осигурување на Република Северна Македонија***

***ТОЧКА 5 -*** *Предлог за донесување на Правилник за критериумите за склучување договори и начинот на плаќање на здравствените услуги на приватни здравствените установи кои вршат болничка здравствена заштита*

*Објаснување на предлогот даде Јасминка Смилевска. Укажа дека начинот на плаќање на приватните здравствени установи кои вршат болничка здравствена заштита е различен од јавните здравствени установи. Имено, на приватните им се плаќа по фактура односно по извршени здравени услуги. Поради тоа, се наметна потреба од изготвување на сосема нов правилник, со кој на специфичен начин ќе се уредат критериумите за склучување на договори и начинот на плаќање на приватните здравствени установи кои вршат болничка здравствена заштита.*

*По објаснувањето се разви дискусија, во која членовите на Управниот одбор поставуваа дополнителни прашања и дискутираа за специфичностите на одделните видови на болнички здравствени установи. Објаснувања по прашањата даваа директорите Ахмети и Крстевски и Јасминка Смилевска.*

*Откако дискусијата беше исцрпена, Управниот одбор едногласно го донесе предложениот*

***Правилник***

***за критериумите за склучување договори и начинот на плаќање на здравствените услуги на приватни здравствените установи кои вршат болничка здравствена заштита***

***ТОЧКА 6 -*** *Предлог за донесување на Правилник за изменување и дополнување на Правилникот за систематизација на работните места во Фондот за здравствено осигурување на Република Северна Македонија*

*Директорот Ахмети објасни дека предложените измени се заради создавање услови за прием на лица кои беа вработени во Секретаријатот за спроведување на рамковниот договор а сега се распоредуваат во други институции. Според распоредот, Фондот треба да прими деветнаесет лица.*

*По објаснувањето и кусата дискусија што следеше, Управниот одбор едногласно го донесе предложениот*

***Правилник***

***за изменување и дополнување на Правилникот за систематизација на работните места во Фондот за здравствено осигурување на Република Северна Македонија***

***ТОЧКА 7 -*** *Предлог за донесување на Правилник за дополнување на правилникот за начинот на плаќањето на здравствените услуги во примарната стоматолошка здравствена заштита*

*Објаснување на предлогот даде Јасминка Смилевска. Наведе дека со него, по барање на Стоматолошката комора се врши прецизирање на материјалните трошоци кои се прават при давањето на стоматолошката здравствена услуга, како надоместок на здравствени услуги и кои не влегуваат во капитацијата што Фондот ја исплатува на здравствените установи. Притоа, за овие трошоци што здравствените установи ги имаат при давањето на здравствените услуги и кои услови на постоење на пандемија со Коронавирусот се драстично зголемени, на осигурените лица како и до сега, здравствените установи ќе им наплаќаат партиципација. Износот на партиципација, дополнително ќе биде утврден со измена и дополнување на Одлуката за утврдување на висината на учеството на осигурените лица во вкупните трошоци на здравствените услуги и лековите. Со тоа ќе се изврши и усогласување на Правилникот со членот 32 од Законот за здравственото осигурување, во кој е регулиран начинот на плаќање на учеството на осигурените лица со лични средства, кое меѓу другото законодавецот го вовел како дополнителен извор на средства на здравствените установи, со цел секојдневно задоволување на дневните потреби за материјални трошоци.*

*По објаснувањето, Управниот одбор едногласно го донесе предложениот*

***Правилник***

***за дополнување на правилникот за начинот на плаќањето на здравствените услуги во примарната стоматолошка здравствена заштита***

***Точка 8 – Разно***

* + - * *Во рамките на точката разно, Управниот одбор дискутираше за укажувањето испратено од Владата до Управниот одбор кое се однесува на постапките за избор на директор на Фондот во 2018 и 2019 година. Имено, Државната комисија за спречување на корупцијата утврдила дека во постапките за избор на директор, Управниот одбор не постапил навремено за објавување на конкурс за избор на директор, поради што побарала Владата да поведе постапка за утврдување на одговорност на членовите на Управниот одбор.*

*Во однос на укажувањето на Владата, Управниот одбор одлучи да се испрати известување дека укажувањето е примено и прифатено и дека Управниот одбор, не чекајќи иницијатива на Владата, како што тоа било во минатото, имајќи во вид дека периодот за кој се именувани сегашните вршители на должноста директор истекува, ќе ги преземе пропишаните дејствија за избор на директор по пат на конкурс.*

*Во врска со тоа, Менде Диневски побара да се забележи дека во периодот на кој се однесува иницијативата на Државната комисија за спречување на корупцијата, тој не бил член на Управниот одбор, а во иницијативата е наведено и неговото име.*

* + - * *Понатаму под точката разно, Димитар Димитриевски побара за Управниот одбор да биде подготвено известување за тоа колку средства на Фондот се трошат за лекување на ретки болести, односно за лекување во странство.*

*Со тоа, дневниот ред беше исцрпен и Управниот одбор во 14.30 часот заврши со работата на осумдесет и петтата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***D-r Ridvan ASANI***